Viktor Xreninning so‘zlariga ko‘ra, Belarus o‘zining “Iskander” operativ-taktik raketa majmualariga ega bo‘lishni istamoqda. Foto: Sputnik Minsk Belarusga Rossiyaning harbiy bazalarini joylashtirish uchun zarurat yo‘q deb hisoblaydi. Bu haqda Belarus mudofaa vaziri Viktor Xrenin ma’lum qildi. «Bizga Rossiya bazalarining nima keragi bor? Biz ittifoq davlatimiz, butun Belarus armiyasi va Rossiya kuchlarining bir qismini o‘z ichiga olgan mintaqaviy qo‘shinlar guruhi bor. Zarurat bo‘lsa, Rossiya yonginamizda. Ular hududimizda bo‘lishadi. Bu yerga aviatsion yoki qandaydir bazalar joylashtirishning keragi yo‘q”, — dedi u. Xrenin shuningdek, Belarus o‘zining “Iskander” operativ-taktik raketa majmualariga ega bo‘lishni istayotganini qo‘shimcha qildi. Avvalroq Belarus prezidenti Aleksandr Lukashenko Rossiyadan bir nechta “Iskander” operativ-taktik raketa majmuasi divizionlarini olish niyatida ekanini aytgandi